CELEX: 62011CN0401
Language: bg
Date: 2011-07-28 00:00:00
Title: Дело C-401/11: Преюдициално запитване, отправено от Nejvyšším správním soudem (Чешка република) на 28 юли 2011 г. — Blanka Soukupová/Ministerstvo zemědělství

22.10.2011   
            
            
               BG
            
            
               Официален вестник на Европейския съюз
            
            
               C 311/19
            
         Преюдициално запитване, отправено от Nejvyšším správním soudem (Чешка република) на 28 юли 2011 г. — Blanka Soukupová/Ministerstvo zemědělství
   (Дело C-401/11)
   2011/C 311/31
   Език на производството: чешки
   
      Запитваща юрисдикция
   
   Nejvyšší správní soud
   
      Страни в главното производство
   
   
      Жалбоподател: Blanka Soukupová
   
      Ответник: Ministerstvo zemědělství
   
      Преюдициални въпроси
   
   
               1.
            
            
               Понятието „нормална пенсионна възраст“ към момента на прехвърляне на земеделско стопанство съгласно член 11 от Регламент (ЕО) № 1257/1999 на Съвета от 17 май 1999 година относно подпомагане на развитието на селските райони от Европейския фонд за ориентиране и гарантиране на земеделието (ФЕОГА) и за изменение и отмяна на някои регламенти (1) може ли да се тълкува като „изискуемата за получаване на пенсия възраст“ на дадения заявител по националното право?
            
         
               2.
            
            
               При положителен отговор на първия въпрос, в съответствие с правото на Европейския съюз и с общите принципи на правото на Европейския съюз ли е възможността „нормалната пенсионна възраст“ към момента на прехвърляне на земеделско стопанство да се определя по различен начин за конкретните заявители в зависимост от техния пол и броя на отгледаните от тях деца?
            
         
               3.
            
            
               При отрицателен отговор на първия въпрос, какъв критерий следва да вземе предвид национален съд при тълкуването на понятието „нормална пенсионна възраст“ към момента на прехвърляне на земеделско стопанство съгласно член 11 от Регламент (ЕО) № 1257/1999 на Съвета от 17 май 1999 година относно подпомагане на развитието на селските райони от Европейския фонд за ориентиране и гарантиране на земеделието (ФЕОГА) и за изменение и отмяна на някои регламенти?
            
         
      (1)  ОВ L 160, стр. 80; Специално издание на български език, 2007 г., глава 3, том 28, стр. 134.